Da je Vesna Pusić studentica i da je dobila ispitno pitanje o našim dragovoljacima u ukrajinskim postrojbama, pa da je onda, glumeći ministricu vanjskih poslova izrekla "po mojim saznanjima, ima hrvatskih vojnika u Ukrajini", pala bi na ispitu. No, kako Pusićeva nije studentica, nego je i u Rusiji doživljavaju šeficom RH diplomacije, Moskva je žestoko reagirala.

Izražavaju zabrinutost i šok izjavom ministrice jer "nije dovela u pitanje zakonitost takvog sudjelovanja hrvatskih građana u operacijama". Kako su Rusi o svom "šoku" upoznali cijeli svijet, naročito Bruxelles, naši su shvatili da su se zaigrali, pa su odaslali vijest da je tamo svega 8 Hrvata. Kao da je to važno. 800 ili 8, Rusi su zabili gol. Zbog nediplomatskog istupa naše šefice. A ona je trebala tek izjaviti da nema pojma, ali da će istražiti.

Donald Tusk, predsjednik Europskog vijeća to je izveo ovako: "Nemamo dokaza da građani neke države EU-a sudjeluju u borbama u istočnoj Ukrajini...intuicija mi govori da je riječ više o propagandi". Bravo majstore. Hrvatska je diplomacija, međutim, "ispod pulta" trebala o skupini borbenih Hrvata već ranije izvijestiti zainteresirane, pa i Moskvu. S porukom da RH s time nema ništa. Tada bi se sve zadržalo unutar diplomatskih okvira. Druga je stvar što se ovdje Rusija pravi "ćoravom", jer vide Hrvate, al' ne vide Srbe koji pune redove pobunjenika. A nikako ne vidi i cijele postrojbe ruske vojske koje su tamo. I tako, zbog nesnalaženja naše ministrice-studentice, 8 Hrvata postade svjetska vijest.

>>Marasović: I ja bih se išao dragovoljno boriti u Ukrajinu da mi nisu 63 godine

>>Pusić iznenađena oštrom reakcijom Rusa na odlazak Hrvata u Ukrajinu